30/11/2021 | Administración LocalMunicipal
Malpica de Bergantiños
Secretaría
Modificación da resolución da Alcaldía 482/2021 no que atinxe á delegación xenérica das áreas/materias de servizos, seguridade cidadá, tráfico, medio rural, mar, turismo e festexos

ANUNCIO Polo presente, en cumprimento do disposto no artigo 44 do Real Decreto 2568/1986, do 28 de novembro, regulamento de Organización, Funcionamento e Réxime Xurídico das Entidades Locais, faise público que con data 24 de novembro de 2021 ditouse a seguinte Resolución da Alcaldía 604/2021: RESOLUCIÓN DA ALCALDÍA ASUNTO: MODIFICACIÓN DA RESOLUCIÓN DA ALCALDÍA 482/2021 NO QUE ATINXE Á DELEGACIÓN XENÉRICA DAS ÁREAS/MATERIAS DE SERVIZOS, SEGURIDADE CIDADÁ, TRÁFICO, MEDIO RURAL, MAR, TURISMO E FESTEXOS EXPEDIENTE: 2021/X999/000550 Con data 21/09/2021 esta Alcaldía, en uso das atribucións conferidas e de conformidade co establecido nos arts.20, 21 e 23 da Lei 7/1985, do 2 de abril, reguladora das Bases de Réxime Local, o art.59 da Lei 5/1997, do 22 de xullo, de Administración Local de Galicia, e os arts.43, 44, 114 a 118, 120 e 121 do RD 2568/1986, do 28 de novembro, regulamento de Organización, Funcionamento e Réxime Xurídico das Entidades Locais, ditou a Resolución 482/2021 pola que se efectuou a delegación de competencias en determinadas áreas ou materias nos/nas concelleiros/as delegados/as que na mesma resolución se designaban. Na citada resolución e de conformidade co preceptuado polo art.43 do RD 2568/1986, do 28 de novembro, regulamento de Organización, Funcionamento e Réxime Xurídico das Entidades Locais se efectuaron delegacións xenéricas, nos membros da Xunta de Goberno Local. As citadas delegacións xenéricas poden alcanzar tanto a facultade de dirixir os servizos correspondentes como a de xestionalos incluída a facultade de resolver mediante actos administrativos que afecten a terceiros. Así, daquela se estableceu, respecto das delegacións xenéricas que: “As ditas delegacións abarcarán o exercicio de tódalas atribucións delegables da Alcaldía relativas ás áreas ou materias correspondentes e comprenderán tanto as facultades de dirección como as de xestión, agás a de emitir actos administrativos que afecten a terceiros, e se entenden feitas sen prexuízo das delegacións efectuadas ou que se podan efectuar pola Alcaldía na Xunta de Goberno Local”. Considerando neste momento que procede modificar a citada Resolución 482/2021, é polo que de conformidade cos arts.20, 21 e 23 da Lei 7/1985, do 2 de abril, reguladora das Bases de Réxime Local, os art.59 da Lei 5/1997, do 22 de xullo, de Administración Local de Galicia, e os arts.43, 44, 114 a 118, 120 e 121 do RD 2568/1986, do 28 de novembro, regulamento de Organización, Funcionamento e Réxime Xurídico das Entidades Locais, RESOLVO: Primeiro. –Modificar a Resolución da Alcaldía 482/2021 no que atinxe á delegación xenérica das áreas/materias de servizos, seguridade cidadá, tráfico, medio rural, mar, turismo e festexos, no seguinte sentido, quedando esta redactada como segue: Efectuar a seguinte delegación xenérica, respecto das áreas ou materias que se especifican a continuación no concelleiro membro da Xunta de Goberno Local, Sr. Cañizo Garrido: Áreas/materias de: servizos, seguridade cidadá, tráfico, medio rural, mar, turismo e festexos. Concellaría delegada de Servizos, Seguridade cidadá, Tráfico, Medio Rural, Mar, Turismo e Festexos: D. ALFREDO CAÑIZO GARRIDO. A citada delegación abarcará o exercicio de tódalas atribucións delegables da Alcaldía relativas ás áreas ou materias correspondentes e comprenderán tanto as facultades de dirección como as de xestión, e se entende feita sen prexuízo das delegacións efectuadas ou que se podan efectuar pola Alcaldía na Xunta de Goberno Local. Concreción das seguintes materias/áreas correspondentes á Concellaría delegada de Servizos, Seguridade Cidadá, Tráfico, Medio Rural, Mar, Turismo e Festexos: 1.–Servizos comprende: alumeado público, recollida de residuos e tratamento, limpeza viaria, abastecemento domiciliario de auga potable, rede de sumidoiros, parques públicos, acceso a núcleos de poboación e pavimentación das vías públicas.2.–Seguridade cidadá e tráfico comprende: coordinación da actuación da policía local, tráfico e seguridade vial e protección civil.3.–Medio rural comprende: xestión e posta en valor dos espazos rurais protexidos, conservación das áreas medio ambientais e desenvolvemento rural. Incluirá ademais os desbroces e a xestión das redes secundarias de faixas da biomasa e as faixas laterais das redes viarias de titularidade municipal nos termos establecidos na Lei 3/2007, do 9 de abril, de Prevención e Defensa contra os Incendios Forestais de Galicia.4.–Festexos comprende: verbenas e festas populares, incluíndo tanto os eventos organizados polo concello como os organizados por terceiros; espectáculos musicais, tanto os organizados polo concello como os organizados por terceiros e as festas declaradas de interese turístico, Mostra de Olería e Romaría de Santo Hadrián. Para a xestión da súas atribucións o concelleiro delegado poderá ditar providencias, propostas de acordo e resolucións, incluído actos administrativos que afecten a terceiros, nos termos que figuran a continuación para as distintas materias/áreas antes xa concretadas: Servizos  Tramitación de contratación menor administrativa, excluídos os contratos menores de obras.  Fases de gasto: Autorización, disposición e recoñecemento da obriga. Seguridade cidadá e tráfico  Tramitación de contratación menor administrativa, excluídos os contratos menores de obras.  Fases de gasto: Autorización, disposición e recoñecemento da obriga.  Actos de trámite e resolución dos procedementos sancionadores en materia de tráfico. Medio rural  Tramitación de contratación menor administrativa, excluídos os contratos menores de obras.  Fases de gasto: Autorización, disposición e recoñecemento da obriga.  Actos de trámite e resolución nos procedementos de xestión das redes secundarias de faixas de xestión da biomasa nos termos establecidos na Lei 3/2007, do 9 de abril, de Prevención e Defensa contra os Incendios Forestais de Galicia. Turismo  Tramitación de contratación menor administrativa, excluídos os contratos menores de obras.  Fases de gasto: Autorización, disposición e recoñecemento da obriga. Festexos  Tramitación de contratación menor administrativa, excluídos os contratos menores de obras.  Tramitación de contratos privados menores de creación e interpretación artística e literaria e os de espectáculos con número de referencia CPV de 92000000-1 a 92700000-8, excepto 92230000-2, 92231000-9 e 922322000-6.  Fases de gasto: Autorización, disposición e recoñecemento da obriga.  Actos de trámite e resolución nos procedementos de control administrativo das festas, verbenas populares e espectáculos musicais organizados por terceiros.  Actos de trámite e resolución que deban adoptarse con ocasión da organización polo concello de festas, verbenas populares e espectáculos musicais.  Nas citadas facultades/atribucións se inclúen os actos e as actuacións a realizar con ocasión da Mostra de Olería e Romaría de Santo Hadrián. Subvencións convocadas/outorgadas por terceiros no ámbito das áreas/materias delegadas que teñan por obxecto o financiamento de bens e servizos correntes  Os actos/actuacións previas á solicitude, a mesma solicitude e os actos de trámite e resolución dos expedientes ata a total xustificación das subvencións. Esta Alcaldía conservará as seguintes facultades en relación coas referidas competencias delegadas: a) A de recibir información detallada da xestión da competencia delegada e dos actos ou disposicións emanados en virtude da delegación. b) A de ser informado previamente á adopción de decisións de transcendencia. c) Os actos ditados polo órgano delegado no exercicio das atribucións delegadas enténdense ditados polo órgano delegante, correspondendo, en consecuencia, a este a resolución dos recursos de reposición que poidan interpoñerse. Segundo. –De conformidade co previsto no art.44 e 114 do RD 2568/1986, do 28 de novembro, regulamento de Organización, Funcionamento e Réxime Xurídico das Entidades Locais notificar a presente ao Concelleiro, Sr. Cañizo Garrido, tendo efectos desde o día 01/12/2021 con independencia da data de publicación no Boletín Oficial da Provincia. Non obstante, no referente á delegación das fases de gasto (autorización, disposición e recoñecemento da obriga), esta producirá efectos unha vez sexa recollida nas bases de execución do orzamento, de conformidade co establecido no art.185 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais A delegación de atribucións requirirá, para ser eficaz, a súa aceptación por parte do delegado. A aceptación poderá ser expresa, consignándoa así no duplicado da notificación, ou tácita se no termo de tres días hábiles non manifesta o contrario ante a Alcaldía. Terceiro. –Proceder á publicación do presente no Boletín Oficial da Provincia e no taboleiro de anuncios do Concello e dar conta do mesmo ao Pleno do Concello na primeira sesión que se celebre. En Malpica de Bergantiños, asinado dixitalmente polo Sr. alcalde, Eduardo J. Parga Veiga, ante min, a secretaria, Mª Loreto López Fernández, que asino aos únicos efectos de fe pública (artigo 3.2 do Real Decreto 128/2018, do 16 de marzo). En Malpica de Bergantiños, 24/11/2021. O alcalde Eduardo José Parga Veiga